ຄົນໃນຫລາຍຫົວເມືອງຂອງໂລກ ໂຮມຊຸມນຸມກັນ ເພື່ອສະໜັບສະໜູນ ປະຊາທິປະໄຕໃນອີຈິບ.
ພວກ​ປະ​ທ້ວງຈຳນວນ​ນຶ່ງ​ພາກັນ​ລົງ​ສູ່​ຖະໜົນ​ ​ຕ່າງໆ​ໃນ​ວໍ​ຊິງ​ຕັນ ​ແລະ​ໃນ​ຫລາຍໆຫົວ​ເມືອງ​ຂອງ​ໂລກ ​ເພື່ອສະໜັບສະໜູນ​ປະຊາທິປະໄຕ ໃນອີຈິບ.
ພວກປະທ້ວງຈຳນວນນຶ່ງໄດ້ພາກັນລົງສູ່ຖະໜົນຫົນທາງ ສາຍຕ່າງໆໃນນະຄອນຫລວງວໍຊິງຕັນ ແລະໃນອີກ ຫລາຍໆຫົວເມືອງຂອງໂລກ ເພື່ອສະແດງການສະໜັບສະ ໜູນແກ່ການໂຮມຊຸມນຸມເພື່ອປະຊາທິປະໄຕໃນອີຈິບ ພວກປະທ້ວງດັ່ງກ່າວໄດ້ໄປໂຮມຊຸມນຸມກັນຢູ່ຕໍ່ໜ້າສະຖານ ທູດອີຈິບ ໃນນະຄອນຫລວງວໍຊິງຕັນໃນວັນເສົາວານນີ້ ຫລັງຈາກນັ້ນ ພວກເຂົາເຈົ້າກໍໄດ້ ພາກັນເດີນຂະບວນໄປ ໂຮມຊຸມນຸມກັນຢູ່ຕໍ່ໜ້າທຳນຽບຂາວ ໃນວັນສຸກຜ່ານມານັ້ນ ກໍໄດ້ມີການເດີນຂະບວນຄ້າຍຄືກັນນີ້ ຢູ່ໃນວໍຊິງຕັນເຊ່ນກັນ ການເດີນຂະບວນຕ່າງໆນັ້ນ ແມ່ນ ເປັນໄປຢ່າງສັນຕິວິທີ ເວັບໄຊ໌ ໃນອິນເຕີແນັດ Standtogethernow org ໄດ້ ຮຽກຮ້ອງໃຫ້ມີການປະທ້ວງເພື່ອຄວາມເປັນເອກະພາບກັນ ກັບຄົນອີຈິບ ຢູ່ຫລາຍໆແຫ່ງໃນທົ່ວສະຫະລັດ ແລະຢູໂຣບ ໄດ້ມີການປະທ້ວງເຊ່ນກັນຢູ່ຕໍ່ໜ້າສະຖານທູດອີຈິບໃນນະຄອນຫລວງອຳມານຂອງຈໍແດນ ໃນວັນເສົາວານນີ້ ເພື່ອຮຽກຮ້ອງໃຫ້ປະທານາທິບໍດີ Hosni Mubarak ກ້າວລົງຕໍາແໜ່ງ ແລະໃຫ້ມີການປະຕິຮູບໃນທົ່ວໂລກອາຫຣັບ ໃນວັນເສົາວານນີ້, ອົງການຂ່າວເອພີ ລາຍງານວ່າ ພວກນັກສຶກສາໃນອີຣ່ານກໍໄດ້ພາກັນ ໄປປະທ້ວງຢູ່ຕໍ່ໜ້າສະຖານທູດອີຈິບໃນນະຄອນຫລວງເຕເຮຣ່ານ ເຊັ່ນກັນ